O‘zbekiston va Tojikiston qurolli kuchlari tarixda ilk bor qo‘shma harbiy mashg‘ulotlar o‘tkazadi

O‘zbekiston va Tojikiston qurolli kuchlarining tarixda ilk qo‘shma harbiy mashg‘ulotlari shu yil oxirigacha bo‘lib o‘tadi. Bu haqda Asia-Plus xabar bermoqda.

Hozirda ikki davlat mudofaa vazirliklari vakillari qo‘shma mashg‘ulotlarni o‘tkazish muddati, unda ishtirok etadigan askar va zobitlar, harbiy texnika soni masalalarini ko‘rib chiqmoqda.
Mashqlar ikki mamlakat hududida joylashgan bir necha poligonda bo‘lib o‘tishi mumkin.
O‘zbekiston va Tojikiston harbiylari mashqlar davomida xalqaro terrorizmga qarshi kurashda o‘zaro hamkorlik jarayonini sinovdan o‘tkazishi rejalashtirilgan.